ठियोग मंडल भाजपा महिला मोर्चा 8 मार्च को महिला दिवस मनाएगा
ठियोग | मंडलभाजपा महिला मोर्चा 8 मार्च को ठियोग में अंतराष्ट्रीय महिला दिवस मनाएगा। इसकी तैयारियों को लेकर शुक्रवार को महिला मोर्चा ठियोग कुमारसैन की बैठक प्रदेश कार्यकारिणी सदस्या इंदू वर्मा की अध्यक्षता में आयोजित की गई, जिसमें मोर्चा अध्यक्ष अनिता वर्मा, नप ठियोग की अध्यक्षा शांता शर्मा, उपाध्यक्ष ललिता शर्मा, पार्षद वंदना सूद, शीला वर्मा, पूर्व नप अध्यक्षा भारती सूद, गीता, महामंत्री कांता सदर, शिलारू, सरोगख् महोग, बासा ठियोग, नहोल, शड़ी, क्लींड, क्यार आदि पंचायतों की महिला प्रधान और समिति सदस्या सुरेन्द्रा, रीता, विमला, सरला, रोशनी सुलेखा आदि ने भाग लिया। इंदू वर्मा अध्यक्षा अनिता ने बताया कि महिला दिवस पर ठियोग की सभी पंचायतों से भाजपा से जुड़ीं महिला प्रतिनिधियों के अलावा कई महिला मंडलों, नप ठियोग के पार्षद जिला परिषद सदस्य पंचायत समिति सदस्याएं शामिल होंगी। इस कार्यक्रम में पूर्व विधायक राकेश वर्मा को मुख्यातिथि के रूप में आमंत्रित किया जाएगा। महिला दिवस पर महिलाओं की विभिन्न समस्याओं पर चर्चा के अलावा सांस्कृतिक कार्यक्रम भी आयोजित किए जाएंगे। उन्होंने कहा कि ठियोग में महिलाओं के परिश्रम के कारण ही आज ठियोग के ग्रामीण क्षेत्रों में बैमौसमी सब्जियों का उत्पादन हो रहा है और महिलाओं ने स्वयंको आत्मनिर्भर बनाने में महत्वपूर्ण उपलब्धि हासिल की है। ठियोग की महिलाओं का क्षेत्र के विकास में बड़ा योगदान है और महिला दिवस मनाकर महिलाएं अपने स्वावलंबी होने का उत्सव मनाएंगी।
awa_Deva hin_Deva